Päästjatel tuli ööl vastu esmaspäeva Lääne-Virumaal kustutada põlema süttinud talumaja, inimkaotusi esialgsetel andmetel polnud. Päästjad said põlengu kohta teate kell 22.01, kui selgus, et Vinni vallas Kantkülas oli tuld võtnud taluhoone ning päästjate kohale saabudes oli see juba lausleekides. Kella 1.17 ajal öösel teatasid päästjad, et tulekahju on lokaliseeritud ning päästjad suutsid hävimisest päästa abihoone. Tulekahju loeti lõplikult kustutatuks kell 2.55. Päästetöödel osalesid Rakvere, Kunda, Kiviõli ja Väike-Maarja komandode päästjad ning Roela vabatahtlikud päästjad.